**ОСНОВНО УЧИЛИЩЕ ,,ВАСИЛ ЛЕВСКИ”, гр. БЕЛЕНЕ**

**УТВЪРЖДАВАМ: ........................**

**Румяна Богданова, директор**

*Заповед РД 15- 166/ 14.09.2020г.*

**НАСОКИ**

**ЗА РАБОТА В ОУ „ВАСИЛ ЛЕВСКИ“**

**през учебната 2020- 2021 година**

**в условията на СOVID- 19**

Приети на Педагогически съвет, протокол № 9 / 11.09.2020 година

Системата на училищното образование има постоянните и мащабни задачи - да включи и приобщи всяко едно дете, да го подготви за пълноценен живот, като му даде възможност да придобие необходимия набор от знания и умения, да го възпита и да подкрепи личностното му развитие. Към тях пред предстоящата учебна година се добавя още една голяма задача – да опазим здравето на децата, на работещите в системата, на семействата и на всички ни около нас в условията на продължаваща пандемична ситуация, обусловена от разпространението на COVID-19. Това прави идните 10 месеца трудни и изискващи повече усилия от обичайното. Всички заедно трябва да намерим формулата и баланса между предпазливостта и отговорността за здравето ни, от една страна, и необходимостта да учим, работим и живеем относително нормално, от друга.

**Мерки за намаляване на рисковете от предаване на инфекцията**

**А. Задължителните мерки за ограничаване на рисковете от разпространение на вируса включват:**

**1. Спазване на общите здравни мерки.**

**2. Носене на лични предпазни средства (маски или шлемове). Носенето на маска**  е задължително:

- в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека, столова (освен при хранене)

– за всички ученици, учители, в т.ч. от външните за институцията лица;

– от учителите, които преподават на ученици от повече от една паралелка/клас/етап, в зависимост от прилагания в училището модел на дистанциране (между паралелки /класове/ етапи). При учители, които преподават само в една паралелка носенето на защитна маска е по тяхно желание;

- в училищните автобуси.

Носенето на маска в класната стая от учениците е по желание. Горните правила за носене на маски са съгласно действащи здравни правила общо за страната и избрания модел за ограничаване на взаимодействието между паралелките. Същите могат да се променят при промяна на общите правила от министъра на здравеопазването. Маските за учениците се осигуряват от децата, респ. техните родители. Училищата осигуряват маски в случаите, когато учениците нямат такива или не са подходящи за ползване.

**3. Дезинфекция на повърхностите и проветряване.**

Необходимо е ежедневно двукратно (преди началото и след приключване на смяната) влажно почистване и дезинфекция на всички критични точки – подове, бюра, чинове, маси, дръжки на врати, прозорци, ключове за осветление, парапети, уреди, екрани, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час. Учебните стаи се проветряват по време на всяко междучасие, като се обръща специално внимание на кабинетите, учителската стая, физкултурния салон, лабораториите. Във всички санитарни помещения и тоалетни в училищата е необходимо да се следи за изразходването и своевременното осигуряване на сапун, еднократни салфетки за подсушаване на ръцете, тоалетна хартия, както и регулярно изхвърляне на боклука. На дезинфекция и почистване подлежат и училищните автобуси преди и след всеки курс.

**4. Засилена лична хигиена и условия за това:**

• Осигуряване на течаща топла вода и сапун във всяко санитарно помещение, както и в тоалетните за всички ученици и работещи.

• Поставяне на дезинфектант за ръце на хода на училището, в учителската стая и в коридорите, а при възможност - и в класните стаи, като тяхната употреба следва да е контролирана.

• Създаване на навици за миене на ръцете със сапун и топла вода след посещение на тоалетната, преди хранене, след отдих на открито/физическа култура, при кихане и кашляне.

• Правилно използване на дезинфектант за ръце, който се нанася върху чисти ръце.

• Елиминиране на вредни навици, свързани с докосване на лицето, носа, устата и очите.

**5. Спазване в столовата на публикуваните на интернет страницата на МЗ и** БАБХ „Препоръки към бизнес операторите и работодателите от хранителния бизнес“

**6. Създаване на вътрешноучилищна организация и спазване на правилата във връзка с епидемията:**

• Определяне от директора на лице, отговорно за организация и спазване на правилата във връзка с епидемията.

• Разпределяне на отговорностите в училищния екип и задълженията на останалия персонал, в т.ч. и графици за дежурства.

• Запознаване на персонала, учениците и на външните посетители със здравните изисквания.

• Създаване на организация на хигиенните и дезинфекционните дейности и запознаване с инструкциите за начина на ползване на съответните биоциди, вкл. и правилното приготвяне на дезинфекционните разтвори, за биоцидите, които не са готови за употреба, съгласно издадените от МЗ разрешения съвместно от медицинското лице в училището и/или под методичната помощ на РЗИ.

**7. Максимално ограничаване на контактите между ученици от различни паралелки при осъществяване на заниманията по интереси.**

• Организиране на групи за занимания по интереси в рамките на паралелката, а при необходимост от смесване на ученици от различни паралелки – разреждане на учениците и осигуряване на нужната дистанция, която да не позволява пряко взаимодействие между тях.

• При заниманията по интереси, свързани с колективни спортове, се прилагат актуалните здравни регулации на Министерството на здравеопазването.

**Б. Препоръчителни мерки**

**А. За осигуряване на дистанция между паралелките**

**1. Класни стаи и организация на учебния процес**

• Ограничаване на използване на кабинети само при липса на други възможности за осъществяване на обучението по съответния учебен предмет –ИКТ кабинет и физкултурен салон.

• Отделяне на потоците на движение на учениците от начален и прогимназиален етап

• Провеждане на максимален брой часове на открито, когато метеорологичната обстановка позволява това.

• Осигуряване на физическо разстояние между бюрото на учителя и първия ред чинове на учениците, в т.ч. и чрез освобождаване на първия ред чинове, с цел спазване на дистанция от поне 1,5 метра по време на обучение, където е приложимо, особено при работата на учителите с повече от една паралелка.

• Намаляване на ненужни предмети в коридори/класни стаи.

**2. Коридори и стълбища**

• Организация за еднопосочно придвижване в коридорите и по стълбите:

* Учениците от начален етап се придвижват до физкултурен салон, както и до 2 етаж за ползване на кабинети само придружени от учител;
* Учениците от прогимназиален етап ползват при качване на 2 етаж само стълбището срещу входа на училището, а при слизане – само стълбището срещу учителската стая;

• Влизането в училищната сграда се контролира от служител/дежурен учител, като не се допуска струпване на много ученици.

• Напускането на сградата на училищет става само след разрешението на учител, без струпване на входа и при спазване на дистанция.

**3. Междучасия.**

Тоалетни/санитарни помещения

• При посещението на тоалетните през междучасието учениците не се струпват в предверието, а изчакват в коридора.

• Свободен режим за ползване на тоалетните по време на учебен час само след разрешението от учител.

**4. Входове**

• Учениците ползват един и същи вход за влизане/излизане, като спазват дистанция и се съобразяват с указанията на служителя на входа, дежурния учител или медицинското лице.

**5. Стол и бюфети**

• Храненето се осъществява при спазване на изготвения график.

• Спазват се обособените зони за хранене за отделните паралелки.

• Дежурният учител не допуска опашки от близкостоящи ученици (когато са паралелки, които не си взаимодействат).

• Не се допуска споделяне на храни и напитки.

• Учениците могат да се хранят на откритите пейки в училищния двор.

**6. Училищен двор**

• Ограничава се влизането на външни лица в двора и сградата на училището.

• Допускат се придружители на деца със СОП в училището при спазване на изискванията за физическа дистанция и дезинфекция.

• По възможност и хубаво време е желателно провеждане на повече занятия навън, но при спазване на дистанция между отделните класове.

**7. Учителска стая**

• Ограничаване на близката комуникация между учители и на престоя им в учителската стая.

• По-голяма част от комуникацията се осъществява в електронна среда (по телефон, електронна поща, платформи и др.), а при необходимост от пряка комуникация се спазват изискванията на физическа дистанция и носене на защитни маски.

• Комуникация с родителите се осъществява предимно с електронни средства, а индивидуалните срещи и консултации се провеждат по предварителна уговорка и при спазване на изискванията на МЗ.

• Провеждане на родителски срещи, събрания на Обществения съвет, общи събрания и педагогически съвети в електронна среда, а при нужда от пряка комуникация в по- голямо помещение, което гарантира спазване на правилата на МЗ.

**8. Физкултурен салон**

• Използване на физкултурния салон само в месеците, когато не е възможно провеждане на часовете на открито и възможност за провеждане на часа и в други подходящи помещения в училището.

**9. Училищен автобус**

* Ежегодна дезинфекция на седалки, дръжки, пътеки и всички прилежащи части
* Интензивно естествено проветряване
* Извършването на предварителен инструктаж и кратък ежедневен инструктаж преди началото на всяко пътуване.
* Задължително носене на предпазни маски/шлемове.

**10. ,,Училищен плод и мляко“ по Държавен фонд „Земеделие“**

• Приемат се един път седмично. За всеки ученик се предоставя индивидуално пакетиран продукт.

**11. Озониране и пречистване на въздуха**

• Класните стаи/кабинетите и учителската стая се проветряват всяко междучасие.

**Б. За подпомагане на комуникацията между съответната РЗИ и училището**

• Предварително уточняване между училището и съответната РЗИ при съмнение или случай на COVID-19 в училището на имената, телефоните за връзка и електронните адреси на лицата за контакт в двете институции.

• Съвместно обсъждане и предоставяне от РЗИ за улеснение на училището на типови бланки, които да подпомогнат бързата и точна информация, която се изисква училището да подаде към РЗИ при съмнение или случай на COVID-19.

• Съвместно обсъждане и предоставяне от РЗИ за улеснение на училището на бланка с отметки за поредността от задължителни стъпки, които предприема училището при съмнение или случай на COVID-19, както и за отговорните лица.

**В. За осъществяване на извънкласни и извънучилищни занимания по интереси**

• Максимално ограничаване на наемането на външни лектори за дейностите, които може да се осигурят от учители в училището.

• Ограничаване на отдаването на училищната база под наем.

**Г. За подпомагане на преминаване от присъствено обучение към обучение в електронна среда от разстояние:**

• Създаване на групи за бърза комуникация (директори – РУО, учители – ръководство, учители – родители, учители – ученици).

• Определяне на различна продължителност на електронните уроци в зависимост от възрастта и уменията за саморегулация на учениците.

• Публикуване на училищния сайт и запознаване на учениците с Препоръки за безопасна работа в интернет, както и с Правилата за безопасност на децата и учениците в компютърната мрежа и с Препоръките относно безопасно провеждане на дистанционно обучение в онлайн среда.

• Разработване или споделяне чрез сайта на училището на ръководства за учители, ученици, родители за ОЕСР и на ресурси.

**В. Възпитателните мерки включват:**

1. Провеждане на периодични разговори/беседи в рамките на 5-10 минути, съобразени с възрастовите особености на учениците, за правилата, личната отговорност и живота на всеки един от нас в условията на епидемия от COVID-19. Разговорът има за цел най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.

2. Напомняне на децата да докосват по-малко предмети в класната стая и в останалите помещения, както и да не споделят храни и напитки.

3. Даване на личен пример на учениците от педагогическите специалисти.

4. Поставяне на видно място – в коридори/класни стаи/столове/тоалетни информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски